Document ID: 32014R0994

A BIZOTTSÁG 994/2014/EU FELHATALMAZÁSON ALAPULÓ RENDELETE
(2014. május 13.)
a 73/2009/EK tanácsi rendelet VIII. és VIIIc. mellékletének, az 1305/2013/EU európai parlamenti és tanácsi rendelet I. mellékletének, valamint az 1307/2013/EU európai parlamenti és tanácsi rendelet II., III. és VI. mellékletének módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 136a. cikke (3) bekezdésére és 140a. cikkére,
tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre (2) és különösen annak 58. cikke (7) bekezdésére,
tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (3) és különösen annak 6. cikke (3) bekezdésére, 7. cikke (3) bekezdésére és 20. cikke (6) bekezdésére,
mivel:
(1)
Spanyolország, Luxemburg, Málta és az Egyesült Királyság az 1234/2007/EK tanácsi rendelet (4) 103n. cikkének megfelelően 2013. augusztus 1-jéig bejelentette azon szándékát, hogy véglegesen át kívánja csoportosítani az említett rendelet Xb. mellékletében szereplő, borágazati támogatási programok céljára rendelkezésre álló összeg egészét vagy egy részét annak érdekében, hogy a 2014. és az azt követő igénylési évek tekintetében növelje a közvetlen kifizetésekre vonatkozó nemzeti felső határát. A 929/2013/EU bizottsági végrehajtási rendelet (5) ennek megfelelően módosította a 73/2009/EK rendelet VIII. mellékletét. A szóban forgó végleges átcsoportosításokat tükröznie kell az 1307/2013/EU rendelet II. és III. mellékletének is.
(2)
Franciaország, Lettország és az Egyesült Királyság a 73/2009/EK rendelet 136a. cikke (1) bekezdésének és az 1307/2013/EU rendelet 14. cikke (1) bekezdésének megfelelően 2013. december 31-ig értesítette a Bizottságot azon döntéséről, hogy a 2014-2019. naptári évekre megállapított éves nemzeti felső határainak bizonyos százalékáig terjedő összeget átcsoportosít az 1305/2013/EU rendelet szerint az Európai Mezőgazdasági Vidékfejlesztési Alapból (EMVA) finanszírozott vidékfejlesztési programozás céljaira. Horvátország, Málta, Lengyelország és Szlovákia a 73/2009/EK rendelet 136a. cikke (2) bekezdésének és az 1307/2013/EU rendelet 14. cikke (2) bekezdésének megfelelően 2013. december 31-ig értesítette a Bizottságot azon döntéséről, hogy a 2015-2020-as időszakban az 1305/2013/EU rendelet szerint az EMVA-ból finanszírozott vidékfejlesztési programozás keretébe tartozó intézkedésekhez nyújtandó támogatásra elkülönített összeg bizonyos hányadát átcsoportosítja a közvetlen kifizetésekhez. Ezért a 73/2009/EK rendelet VIII. és VIIIc. mellékletét, az 1305/2013/EU rendelet I. mellékletét, valamint az 1307/2013/EU rendelet II. és III. mellékletét ennek megfelelően módosítani kell.
(3)
Horvátország a 73/2009/EK rendelet 57a. cikke (9) bekezdésének megfelelően 2014. január 31-ig értesítette a Bizottságot a 2013-ban aknamentesített és ismét mezőgazdasági célú használatba vett földterületek nagyságáról. Az értesítés ismertette a 2014. és az azt követő igénylési évekre vonatkozó megfelelő költségvetési keretösszegeket is. Horvátország az említett cikknek megfelelően értesítést küldött továbbá azon aknamentesített, 2005. január 1. és 2012. december 31. között ismét mezőgazdasági célú használatba vett földterület nagyságáról, amelyet a mezőgazdasági termelők a 2013. igénylési évre benyújtott támogatási kérelmekben bejelentettek. Ezért a 929/2013/EU végrehajtási rendelet módosította a 73/2009/EK rendelet VIII. mellékletét. Következésképpen az 1307/2013/EU rendelet 17. cikke szerinti növekedési ütemezés alapján a fentieknek megfelelően módosítani kell az említett rendelet II., III. és VI. mellékletét.
(4)
A közvetlen kifizetéseknek a 2013. naptári évben az Egyesült Királyságban a 73/2009/EK rendelet 10b. cikke értelmében végrehajtott önkéntes kiigazításából származó, a 2014. pénzügyi évhez kapcsolódó összeget, az említett rendelet 136. és 136b. cikkének a 2014. és a 2015. pénzügyi év tekintetében történő alkalmazásából származó összegeket, valamint az 1307/2013/EU rendelet 66. cikke (1) bekezdésének alkalmazásából származó összegeket hozzá kell adni az uniós vidékfejlesztési támogatás éves bontásában szereplő adatokhoz. Az 1305/2013/EU rendelet I. mellékletét ezért ennek megfelelően módosítani kell.
(5)
Az 1307/2013/EU rendelet alkalmazása csak 2015. január 1-jén veszi kezdetét. Következésképpen a szóban forgó rendelet módosításai is csak az említett időponttól alkalmazandók,
ELFOGADTA EZT A RENDELETET:
1. cikk
A 73/2009/EK rendelet VIII. és VIIIc. melléklete e rendelet I. mellékletének megfelelően módosul.
2. cikk
Az 1305/2013/EU rendelet I. melléklete e rendelet II. mellékletének megfelelően módosul.
3. cikk
Az 1307/2013/EU rendelet II., III. és VI. melléklete e rendelet III. mellékletének megfelelően módosul.
4. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
A rendelet 3. cikke 2015. január 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. május 13-án.

Labels: 17
19
5
6
15